ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670043377
//อ้างอิงเลขที่รับแจ้ง Traffy Fondue (UHT38M)
ขอให้แก้ไขปัญหาการต่อเติมบ้านของบ้านเลขที่....ถนนประชาชื่น ซอยประชาชื่น 37 แยก 3 แขวงวงศ์สว่าง เขตบางซื่อ กรุงเทพมหานคร เนื่องจากเจ้าของบ้าน (ไม่ทราบชื่อ) ซึ่งพบเห็นบ่อยๆ เป็นบุคคลเพศหญิง (ไม่ทราบชื่อและนามสกุล) อายุประมาณ 60 กว่าปี มีการต่อเติมบ้านฯ โดยการต่อเติมบ้านจะเริ่ม ในช่วงเวลาประมาณ 08.00-17.00 น. ทุกวัน แต่การต่อเติมจะเกิดเสียงดังรบกวน เสียงจากการทุบ ตอก กระทุ้ง และเจียร กระทบต่อการพักอาศัยมายังประชาชนที่พักใกล้เคียง โดยเฉพาะช่วงวันหยุด วันเสาร์ วันอาทิตย์ ส่งผลให้ประชาชนประมาณ 10 กว่าหลังคาเรือนได้รับความเดือดร้อนไม่สามารถพักผ่อนได้ นั้น
//ปัจจุบันนี้เมื่อวันที่ 03 พฤศจิกายน 2567 บริเวณบ้านเลขที่....ซอยประชาชื่น 37 แยก 3 แขวงวงศ์สว่าง เขตบางซื่อ กรุงเทพมหานคร จุดสังเกต เข้าซอยฯ ดังกล่าวมาระยะทางประมาณ 500 เมตร จะพบบ้านหลังดังกล่าวอยู่ฝั่งขวามือ ยังคงมีการต่อเติมบ้านเป็นประจำทุกวัน ไม่เว้นวันอาทิตย์ และวันหยุดนักขัตฤกษ์ ในช่วงเวลา 08.0 หรือ 09.00 น. จนถึง 17.00 น. หรือบางวันเลิกช้าจนถึง 18.00 น. ทำให้เพื่อนบ้านได้รับความเดือดร้อนในเรื่องเสียงดังรบกวน และกลิ่นเหม็นจากการทาสีบ้านด้วย ผู้ร้องประสบปัญหามาเป็นระยะเวลาประมาณ 2-3 ปีแล้ว เบื้องต้นเคยติดต่อแจ้งเรื่องไปที่ศูนย์รับเรื่องราวร้องทุกข์ กรุงเทพมหานคร หมายเลขสายด่วน 1555 และสำนักงานเขตบางซื่อ ซึ่งเจ้าหน้าที่สำนักงานเขตฯ แจ้งว่า มีการอนุญาตให้ก่อสร้างวันจันทร์-เสาร์ เวลา 09.00-17.00 น. ยกเว้นวันอาทิตย์ และวันหยุดนักขัตฤกษ์ แต่เพื่อนบ้านไม่ทำตามข้อตกลง ผู้ร้องจึงประสงค์ให้หน่วยงานที่เกี่ยวข้องตรวจสอบข้อเท็จจริงอีกครั้ง และแก้ไขปัญหาดังกล่าว เพื่อบรรเทาความเดือดร้อนให้แก่ประชาชนต่อไป (ผู้ร้องปกปิดชื่อนามแฝง และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata